01/08/2013 | Administración LocalMunicipal
Cabana de Bergantiños
Aprobación definitiva do cadro de persoal

O Pleno do Concello de Cabana de Bergantiños, en sesión ordinaria celebrada o día 29 de xullo de 2013, adoptou o seguinte acordo: Visto que mediante memoria de Alcaldía de data 30 de abril de 2013 se iniciaba o expediente n.º 137/2013 para a amortización da praza de técnico deportivo na que se recollían os motivos polos que se procedía á modificar o cadro de persoal neste sentido. Visto que obran no expediente informe de Secretaría e Intervención sobre lexislación aplicable e procedemento a seguir de data 2 de maio, convocatoria da mesa xeral de Negociación de data 3 de maio, trámite de audiencia da mesma data á titular da praza e aos representantes do persoal do Concello de Cabana de Bergantiños, como interesados no procedemento e documentos acreditativos da consulta do expediente por parte do secretario da CIG en Carballo, do representante do persoal laboral do Concello e da representante do persoal funcionario, asi como consulta do expediente por parte da titular da praza dona Dolores Hortas Valeiro. Visto que con data 9 de maio se celebrou a mesa xeral de negociación da que consta acta que obra no expediente. Visto que con data 30 de maio se acordaba en sesión plenaria, a aprobación inicial da modificación do cadro de persoal e que con data 10 de xuño se publicaba anuncio no BOP abríndose prazo de exposición pública por 15 días para examinar o expediente e presentar reclamacións. Visto o certificado de Secretaría sobre alegacións presentadas de data 3 de xullo do que se desprende que foron presentadas as seguintes alegacións: – Núm. de rexistro de entrada: 1641/2013 de 27 de xuño (presentado en Correos 25/05/2013). Nome e apelidos: presidente do Colexio Oficial de Licenciados en Educación Física e en Ciencias da Actividade Física e do Deporte de Galcia (COLEF). – Núm. de rexistro de entrada: 1661/2013 de 1 de xullo (presentado en Correos 28/05/2013). Nome e apelidos: dona Liliana Rocio Zape Alvi Visto o informe da asesoría xurídica externa do Concello de data 11 de xullo e o informe de Secretaría de data 16 de xullo sobre as alegacións. Unha vez realizada a tramitación legalmente establecida propónselle ao Pleno, previo ditame da comisión informativa de asuntos plenarios, a adopción do seguinte ACORDO PRIMEIRO.–Desestimar as alegacións presentadas por dona Liliana Rocio Zape Alvi, polos motivos expresados nos informes obrantes no expediente dos que se lles remitirá unha copia aos interesados xunto coa notificación deste acordo. SEGUNDO.–Desestimar as alegacións presentadas por don José María Pazos Couto, presidente do COLEF de Galicia, polos motivos expresados nos informes obrante no expediente dos que se lles remitirá unha copia aos interesados xunto coa notificación deste acordo. TERCEIRO.–Aprobar definitivamente, a modificación do cadro de persoal municipal, amortizando a praza de técnico deportivo e quedando o cadro de persoal como segue: CUARTO.–Publicar o texto íntegro deste acordo no Boletín Oficial da Provincia. QUINTO.–Comunicarlles este acordo á Administración do Estado e á comunidade autónoma respectiva dentro do prazo de trinta días desde a súa aprobación. En Cabana de Bergantiños, a 30 de xullo de 2013. O ALCALDE José Muiño Domínguez